રાહુલ કપૂર (ફવાદ ખાન) અને અજુર્ન કપૂર (સિદ્ધાર્થ મલ્હોત્રા) સગા ભાઈઓ છે પણ બન્ને ભાઈઓને એકબીજા સાથે બનતું નથી. રાહુલ બધી રીતે પર્ફેક્ટ છે અને એટલે જ બધાનો લાડકો છે તો અજુર્ન અનેક રીતે નિષ્ફળ ગયો છે એટલું જ નહીં, તે પોતાની લાઇફ પોતાની રીતે જીવતો હોવાથી સૌને એવું પણ લાગે છે કે તે આડા રસ્તે છે અને ભવિષ્યમાં કંઈ કરી શકશે નહીં. દાદા (રિશી કપૂર)ની તબિયત ખરાબ છે અને તેઓ અંતિમ શ્વાસ લે છે. દાદાની અંતિમ ઇચ્છા મુજબ બન્ને ભાઈઓ ઘરે આવે છે ત્યારે તેમને ખબર પડે છે કે મૉમ (રત્ના પાઠક-શાહ) અને ડૅડ (રજત કપૂર)ની મૅરેજલાઇફમાં ઝઘડા સિવાય કંઈ છે જ નહીં. રાહુલ અને અજુર્ન ઘરે આવ્યા પછી પણ એકબીજા સાથે મતભેદને કારણે મોઢું ચડાવીને ફર્યા કરે છે. જોકે તેમને નજીક લઈ આવવાનું કામ અચાનક જ ટિયા (આલિયા ભટ્ટ)ના હાથમાં આવે છે. ટિયા બન્નેની કૉમન ફ્રેન્ડ છે અને આ જ કૉમન ફ્રેન્ડ ફૅમિલીને એક કરવાનું કામ અનાયાસ શરૂ કરે છે. આ શરૂઆત ક્યાંથી અને કેવી રીતે થાય છે અને આખું ફૅમિલી એક જગ્યાએ મળ્યા પછી કેવાં-કેવાં સસ્પેન્સ ખૂલે છે એ અમુક અંશે ફિલ્મને સોશ્યલ-થ્રિલર બનાવવાનું કામ કરે છે.